Bras Basahin metroasema

Bras Basah on Singaporen Mass Rapid Transit -metrojärjestelmän asema Circle Linella (CCL) Singapore Management University -yliopiston läheisyydessä Singaporen keskusta-alueella. Se avattiin 17. huhtikuuta 2010. Asema on yhteydessä läheiseen Bencoolenin asemaan Downtown Linella (DTL). Historia Asema julkistettiin Art Museum nimisenä marraskuussa 1999 osana Marina Linea, joka koostui kuudesta asemasta Dhoby Ghautista Stadiumille. Vuonna 2001 aseman työnimi muutettiin muotoon "Museum" ja siitä tuli osa Circle Linen ensimmäistä vaihetta, kun Marina Line liitettiin Circle Lineen. Sopimus 825 Bras Basahin aseman ja siihen liittyvien tunnelien suunnittelusta ja rakentamisesta myönnettiin Shanghai Tunnel Engineering Co Pte Ltd:lle sekä Woh Hupin ja NCC:n yhteisyritykselle 19. joulukuuta 2001. Sopimukseen sisältyi myös Dhoby Ghautin, Esplanaden ja Promenaden asemien rakentaminen. Rakentamisen helpottamiseksi osa Bras Basah Roadista jouduttiin väliaikaisesti reitittämään uudelleen 10. kesäkuuta 2002. Queen Streetin ja Bras Basah Roadin sekä Waterloo Streetin ja Bras Basah Roadin risteykset suljettiin väliaikaisesti 15. maaliskuuta 2003, ja Oxford-hotellin viereinen palvelutie muutettiin yksisuuntaiseksi tieksi Queen Streetiltä Waterloo Streetille. Tiet palautettiin vanhoille reiteilleen vuonna 2007, kun asemalla tehtiin arkkitehtuurisia, sähköisiä ja mekaanisia töitä. Asema avattiin osana Circle Linen vaiheita 1. ja 2. 17. huhtikuuta 2010. Lähteet Aiheesta muualla Kuvia tai muita tiedostoja aiheesta Bras Basahin metroasema Wikimedia Commonsissa Bras Basahin metroasema Singaporen liikennelaitoksen sivuilla (englanniksi)